Αποτελεσματικότητα των περιοχών του δικτύου «ΦΥΣΗ 2000» στην προστασία των θηλαστικών της Ελλάδας
Creators: name: Λουκάκη-Γκουντάρα, Ελένη Νικολάου
Publisher: name: Aristotle University of Thessaloniki
Year: 2019
Subjects: Προστατευόμενες Περιοχές
Θηλαστικά
Ανάλυση κενών
Protected areas
Mammals
Gap analysis

description: Οι προστατευόμενες περιοχές αποτελούν βασικό εργαλείο στη βιολογία της διατήρησης. Τις τελευταίες δεκαετίες, ο αριθμός τους έχει αυξηθεί σημαντικά και πάνω από το 15% του πλανήτη βρίσκεται σήμερα υπό κάποια προστασία. Παρόλα αυτά η αποτελεσματικότητα των προστατευόμενων περιοχών (ΠΠ) στην προστασία των ειδών είναι ακόμα υπό αμφισβήτηση. Στην πραγματικότητα, το παγκόσμιο δίκτυο ΠΠ επεκτάθηκε χωρίς να δοθεί η δέουσα σημασία στους βιογεωγραφικούς παράγοντες και τα περισσότερα από τα είδη εξακολουθούν να μην έχουν επαρκή προστασία. Η παρούσα εργασία αξιολόγησε την αποτελεσματικότητα του δικτύου «ΦΥΣΗ 2000» στην προστασία των θηλαστικών της Ελλάδας με τη μέθοδο της ανάλυσης κενών. Για τη διενέργεια της ανάλυσης κενών χρησιμοποιήθηκε η εξάπλωση 38 ειδών θηλαστικών (είδη ενδιαφέροντος του Παραρτήματος ΙΙ της Οδηγίας 92/43/ΕΟΚ ), ψηφιακό μοντέλο εδάφους, χρήσεις γης και τα όρια των ΠΠ. Επιπλέον, χρησιμοποιήθηκαν οι «Περιοχές Κλειδιά για τη Βιοποικιλότητα» (ΠΚΒ) για τη διερεύνηση μιας ενδεχόμενης επέκτασης των ΠΠ στα όρια τους. Τα αποτελέσματα έδειξαν ότι το 84% των ειδών που μελετήθηκαν δεν προστατεύονται επαρκώς από το υπάρχον δίκτυο ΠΠ. Επιπλέον η επέκταση των ΠΠ στα όρια των ΠΚΒ παρόλο που βελτίωσε την προστασία των θηλαστικών δεν κρίθηκε επαρκής. Συμπερασματικά, το δίκτυο των ΠΠ στην Ελλάδα δεν μπορεί να θεωρηθεί αποτελεσματικό για την προστασία των θηλαστικών και συνεπώς πρέπει να καθοριστούν νέες περιοχές, ώστε να συμπληρωθεί το υφιστάμενο δίκτυο και να αποφευχθεί οποιαδήποτε περαιτέρω απώλεια βιοποικιλότητας
description: Protected areas are a key tool in conservation biology. In recent decades, their number has grown considerably, and over 15% of the planet is currently under some protection. However, the effectiveness of protected areas (PAs) in the protection of species is still under discussion. In fact, the global network of protected areas has been expanded without giving due importance to biogeographical factors and most of the species still lack adequate protection. This paper evaluated the effectiveness of “Natura 2000” network in the protection of mammals in Greece by the gap analysis method. For gap analysis, 38 mammalian species (species of interest in Annex II of Directive 92/43/EEC), digital elevation model, land uses and PA boundaries were used. In addition, “Key Biodiversity Areas” (KBA) were used to investigate a possible extension of PAs within their boundaries. The results showed that 84% of Greek mammalian priority species are not adequately protected by the existing PAs network. In addition, the extension of PAs to the KBA boundaries, although improving the protection of mammals, was not considered sufficient. In conclusion, the PAs network in Greece cannot be considered effective to protect mammals, and therefore new areas should be established to complement the existing network and to prevent further biodiversity loss